મા તાનો મહિમા કરવા માટે એક દિવસ નહીં આખું આયખું ખૂટે એવું છે. બાળક જ્યારે પહેલવહેલી વખત ‘મા’ શબ્દ ઉચ્ચારે છે ત્યારે એનામાં અને માતામાં એક સરખી લાગણી જન્મે છે. બાળક ‘મા’ સિવાય કશું જ બોલી શકતું નથી એટલે અવ્યક્ત રહી જાય છે અને માતા પોતાનું બાળક ‘મા’ શબ્દ બોલ્યું છે એનો રાજીપો ચારેબાજુ વ્યક્ત કરે છે. બાળકના વિસ્મયની ગંગોત્રી છે મા. માતા વ્યક્તિ તરીકે વર્તે છે ત્યારે એનામાં માણસ તરીકેના ગુણદોષ હોવાના! પણ માતા બાળક માટે અને બાળકની થઈને જીવે છે ત્યારે ઇશ્વરની અડોઅડ એનું આસન રાખવું પડે છે.